cyanic-selkie/wikianc huggingface dataset:
Πάνος Καλίδης
Βιογραφία
Γεννήθηκε στις 18 Φεβρουαρίου 1977 στη Νέα Σεβάστεια, ένα πεδινό χωριό της Δράμας. Από μικρός αγαπούσε πολύ την μουσική και τραγουδούσε παραδοσιακά και ποντιακά, ενώ έπαιζε και ποντιακή λύρα. Ξεκινώντας την καριέρα του, έκανε την πρώτη του επαγγελματική συνεργασία σε ηλικία 20 ετών σε νυχτερινά μαγαζιά της Δράμας και της Ξάνθης, καθώς και σε γνωστά μαγαζιά της Βορείου Ελλάδος. Συνέχισε με συνεργασίες του στη Θεσσαλονίκη όπου γρήγορα ξεχώρισε ως λαϊκός καλλιτέχνης. Εισήλθε στη δισκογραφία το 2005, με το CD "Πάνος Καλλίδης" ως Πάνος Καλλίδης. Τον δεύτερό του δίσκο με τιτλο "Είσαι Η Αιτία", καθώς και όλους τους επόμενους, τους κυκλοφόρησε ως Πάνος Καλίδης. Από το 2010 ξεκίνησε την συνεργασία του με τον Φοίβο και έληξε το 2015.
Το 2021, συμμετείχε στο ριάλιτι επιβίωσης του ΣΚΑΪ, Survivor Greece.
Προσωπική ζωή
Από το 2005 είναι ζευγάρι με την μακιγιέζ Λεάννα Μάρκογλου και έχουν αποκτήσει τρία παιδιά: την Νίνα (γενν. 2011), την Δήμητρα (γενν. 2012) και τον Αριστείδη (γενν. 2013).
Εξωτερικοί σύνδεσμοι
Κατηγορία:Έλληνες άνδρες τραγουδιστές Κατηγορία:Λαϊκοί τραγουδιστές
Εθνική Αζερμπαϊτζάν Κ-19 (ποδόσφαιρο ανδρών)
Η Εθνική Αζερμπαϊτζάν U19 (ποδόσφαιρο ανδρών) είναι η εθνική ομάδα ποδοσφαίρου κάτω των 19 ετών του Αζερμπαϊτζάν. Ελέγχεται από την Ομοσπονδία Ποδοσφαιρικών Ενώσεων Αζερμπαϊτζάν. Συμμετέχει στο Ευρωπαϊκό πρωτάθλημα ποδοσφαίρου U19.
Παραπομπές
Κατηγορία:Εθνική Αζερμπαϊτζάν (ποδόσφαιρο) Κατηγορία:Ποδόσφαιρο στο Αζερμπαϊτζάν Κατηγορία:Εθνικές ομάδες ποδοσφαίρου Κ-19 Ευρώπης Κατηγορία:Ποδόσφαιρο νέων ανά χώρα
Βάτσουαφ Στάχιεβιτς
Ο Βάτσουαφ Θεόφιλος Στάχιεβιτς (Wacław Stachiewicz) ήταν Πολωνός συγγραφέας, γεωλόγος, στρατιωτικός διοικητής και στρατηγός του Πολωνικού Στρατού.Αδερφός του ιστορικού, συγγραφέα και στρατηγού Ιουλιανού Στάχιεβιτς, ήταν ο Αρχηγός του Γενικού Επιτελείου του πολωνικού στρατού κατά τη διάρκεια της γερμανικής εισβολής στην Πολωνία.
Ένας από τους πιο ελπιδοφόρους αξιωματικούς του πολωνικού στρατού, ο Στάχιεβιτς ήταν συντάκτης διαφόρων στρατιωτικών σχεδίων, μεταξύ των οποίων το σχέδιο Zachód (Σχέδιο Δύση), το πολωνικό σχέδιο επιχειρήσεων σε περίπτωση πολέμου με τη Ναζιστική Γερμανία και το σχέδιο Wschód (Σχέδιο Ανατολή), ένα παρόμοιο σχέδιο σε περίπτωση πολέμου κατά της Σοβιετικής Ένωσης.
Παραπομπές
Κατηγορία:Αποδέκτες του Χρυσού Σταυρού της Αξίας (Πολωνία) Κατηγορία:Απόφοιτοι του Πανεπιστημίου του Λβιβ Κατηγορία:Πολωνοί μετανάστες στον Καναδά
Κεραμικό υλικό
Ο όρος κεραμικά υλικά έχει ευρύτερη χρήση και περιλαμβάνει όλα τα ανόργανα μη μεταλλικά υλικά που έχουν υποστεί θερμική κατεργασία σε υψηλές θερμοκρασίες (>1000 °C) είτε κατά το στάδιο της επεξεργασίας είτε κατά το στάδιο της εφαρμογής.
Τα παραδοσιακά κεραμικά είναι τα πήλινα αντικείμενα, τούβλα και κεραμίδια. Στα κεραμικά περιλαμβάνονται επίσης το τσιμέντο και το γυαλί. Ως προηγμένα κεραμικά αναφέρονται υλικά τα οποία είναι χρήσιμα για τις ηλεκτρικές, ηλεκτρονικές, οπτικές ή μαγνητικές ιδιότητές τους.
Τα κεραμικά υλικά αποτελούνται από ενώσεις με ισχυρούς ομοιοπολικούς δεσμούς, όπως :
Συνήθεις ιδιότητες των κεραμικών είναι :
Στην πράξη, οι ιδιότητες των κεραμικών υλικών έχουν μεγάλες διαφορές από υλικό σε υλικό, με χαρακτηριστικό παράδειγμα τους κεραμικούς υπεραγωγούς υψηλών θερμοκρασιών (π.χ.YBa2Cu3O7-x).
Αναφορές
Κατηγορία:Υλικά Κατηγορία:Επιστήμη υλικών
Φονταίν-λε-Λυξέιγ
Το Φονταίν-λε-Λυξέιγ (γαλλικά: Fontaine-lès-Luxeuil) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Φοντενουά-λα-Βιλ
Το Φοντενουά-λα-Βιλ (γαλλικά: Fontenois-la-Ville) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Μεταχονδρωμάτωση
Η μεταχονδρωμάτωση είναι μια αυτοσωματικά επικρατή, ατελώς διεισδυτική σκελετική διαταραχή που επηρεάζει την ανάπτυξη των οστών, οδηγώντας σε πολλαπλά ενχονδρώματα και οστεοχονδρώματα. Αυτός ο όγκος σύνδρομο επηρεάζει κυρίως τα σωληνοειδή οστά, αν και μπορεί επίσης να αφορά τους σπονδύλους, μικρές αρθρώσεις και επίπεδα οστά.
Γενετική
Η μεταχονδρωμάτωση μεταδίδεται κληρονομικά με τον αυτοσωματικό επικρατή τρόπο. Αυτό σημαίνει ότι το ελαττωματικό γονίδιο που είναι υπεύθυνο για μια διαταραχή βρίσκεται σε ένα αυτόσωμα. Έστω και ένα αντίγραφο του γονιδίου να υπάρχει, είναι αρκετό να προκαλέσει διαταραχή σε ένα άτομο όταν έχει κληρονομήσει την διαταραχή από έναν γονέα.
Έχει συσχετιστεί με το ένζυμο PTPN11.
Παραπομπές
Κατηγορία:Σπάνιες ασθένειες Κατηγορία:Σκελετικές παθήσεις
Δήμος Νεστορίου (πρόγραμμα Καποδίστριας)
Ο Δήμος Νεστορίου αποτελούνταν από τα Δημοτικά Διαμερίσματα Νεστορίου Κοτύλης, Κυψέλης και Πτελέας. Ιδρύθηκε με τον σχέδιο διοικητικής μεταρρύθμισης που προέβλεπε ο νόμος Καποδίστρια το 1998 και έδρα του Δήμου ήταν το Νεστόριο. Το 2011, στα πλαίσια νεότερης διοικητικής μεταρρύθμισης που προέβλεπε ο νόμος Καλλικράτης, περιλήφθηκαν στα διοικητικά του όρια του νέου δήμου Νεστορίου, εκτός του ομώνυμου παλαιότερου δήμου, ο δήμος Ακριτών και οι κοινότητες Αρρένων και Γράμου.
Γεωγραφία
Η περιοχή του πρώην δήμου, χαρακτηρίζεται από την ορεινή μορφολογία του εδάφους του, καθώς το υψόμετρό του κυμαίνεται από 900 έως 2200 μέτρα, την δασοκάλυψη καθώς την παρουσία του ποταμού Αλιάκμονα που πηγάζει από το όρος Γράμμος κοντά στα σύνορα με την Αλβανία. Τα τελευταία χρόνια το Νεστόριο είναι γνωστό για τις φεστιβαλικές εκδηλώσεις που γίνονται κάθε καλοκαίρι στις όχθες του ποταμού.
Διοικητική διαίρεση και πληθυσμιακά στοιχεία
Ο δήμος Νεστορίου σύμφωνα με την απογραφή του 2001 πραγματικό πληθυσμό 1.782 κατοίκων. Στον δήμο περιλαμβάνονταν:
Εξωτερικοί σύνδεσμοι
Κατηγορία:Δήμοι και κοινότητες του νομού Καστοριάς
Нестрам (дем)
Πολιτείες του Μεξικού
Το Μεξικό, ή επίσημα: Ηνωμένες Μεξικανικές Πολιτείες, υποδιαιρείται διοικητικά σε 32 ομόσπονδες ενότητες (ισπανικά: entidades federativas), 31 πολιτείες και μία ομοσποδιακή περιοχή.
Σύμφωνα με το σύνταγμα του 1917, κάθε πολιτεία είναι ελεύθερη και κυρίαρχη. Έχει δική της βουλή και σύνταγμα, με τη ομοσπονδιακή περιοχή να έχει περιορισμένη ελευθερία, μόνο με ένα τοπικό συμβούλιο και κυβέρνηση. Η ομοσπονδιακή περιοχή είναι το Διαμέρισμα Πρωτευούσης της Πόλης του Μεξικού και είναι η έδρα της Ομοσπονδιακής κυβέρνησης και πρωτεύουσα της χώρας.
Ομόσπονδες ενότητες
thumb|center|700px
Πολιτείες
Σημειώσεις:
Παραπομπές
Πολιτειες
Φοντενουά-λε-Μονμποζόν
Το Φοντενουά-λε-Μονμποζόν (γαλλικά: Fontenois-lès-Montbozon) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Πανελλήνιοι αγώνες σκοποβολής πήλινου στόχου 1980
Οι Πανελλήνιοι αγώνες σκοποβολής πήλινου στόχου 1980 ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Στους αγώνες συμμετείχαν σκοπευτές από όλη την Ελλάδα και την Κύπρο. Το Πανελλήνιο πρωτάθλημα σκιτ πραγματοποιήθηκε μεταξύ 12 και 13 Απριλίου του 1980. Πρωταθλητής αναδείχθηκε ο Πέτρος Παππάς του Ο.Φ.Κ.Ο. με 193 επιτυχίες.
Το Πανελλήνιο πρωτάθλημα τραπ έγινε μεταξύ 19 και 20 Απριλίου. Πρωταθλητής αναδείχθηκε ο Ν. Χριστοφιλιάς του ΣΚ.Ο. Καλαμάτας με 185 επιτυχίες μετά από αγώνα μπαράζ που είχε με τον συμπατριώτη του Μπαταγιά.
Σκιτ
Παρακάτω αναφέρονται οι έξι πρώτοι αθλητές.
Τραπ
Παρακάτω αναφέρονται οι έξι πρώτοι αθλητές.
Παραπομπές
1980 Κατηγορία:Διοργανώσεις σκοποβολής στην Αθήνα Κατηγορία:Σκοποβολή το 1980
Κύπελλο Κύπρου πετοσφαίρισης ανδρών 1976
Το Κύπελλο Κύπρου 1976 ήταν η 2η έκδοση του Κυπέλλου Κύπρου. Διεξήχθη υπό την αιγίδα της Ελληνικής Ομοσπονδίας Πετοσφαιρίσεως Κύπρου (ΕΟΠΕ Κύπρου). Νικήτρια ήταν η Αναγέννηση Δερύνειας για 1η φορά στην ιστορία της.
Τελικός
Στον τελικό προκρίθηκαν η Αναγέννηση Δερύνειας και ο Ολυμπιακός Λευκωσίας. Το παιχνίδι διεξήχθη στο Παλιό Γ.Σ.Π. στη Λευκωσία. Νικήτρια ήταν η Αναγέννηση Δερύνειας με σκορ 3-2 σετ.
Πηγές
Κατηγορία:Κύπελλο Κύπρου (πετοσφαίριση ανδρών) Κατηγορία:Πετοσφαίριση το 1976
Μασιέλα Λούσα
Η Μασιέλα Λούσα (Masiela Lusha, 23 Οκτωβρίου 1985 ) είναι Αμερικανίδα ηθοποιός, συγγραφέας, παραγωγός και ανθρωπίστρια. Η Λούσα κέρδισε την αναγνώριση για την Κάρμεν Λόπεζ στην παγκόσμια ιστοσελίδα George Lopez, έναν ρόλο που κέρδισε τα δύο διαδοχικά Βραβεία Νέων καλλιτεχνών για ηγετική νεαρή ηθοποιό σε μια κωμωδία ή δράμα. Πρωταγωνίστησε στο Blood της Sony Picture: The Last Vampire. Η Λούσα επίσης έπαιξε μαζί με τον Ντέιβιντ Χάσελχοφ και τον Ίαν Ζίρινγκ στην τηλεοπτική ταινία Sharknado της SyFy: The 4th Awakens.
Το 2010, η Λούσα διορίστηκε πρεσβευτής της φιλανθρωπίας Sentebale του πρίγκιπα Χάρι. Το 2014, η Λούσα έγινε πρεσβευτής της καλής θέλησης της Παγκόσμιας Συνέλευσης Νέων. Η Λούσα είναι συνήγορος των γυναικών του ΟΗΕ.
Η Λούσα έχει γράψει πέντε βιβλία ποίησης (Εσωτερικές σκέψεις, Πόσιμο φεγγάρι, Amore Celeste, Η κλήση, Ο ζωντανός αέρας), ένα μυθιστόρημα (The Besa) και δύο παιδικά βιβλία.
Παραπομπές
Κατηγορία:Αμερικανοί ηθοποιοί Κατηγορία:Αμερικανοί συγγραφείς
Γιεβχέν Τκάτσουκ
Ο Γιεβχέν Τκάτσουκ (Євген Олегович Ткачук, γεννηθείς στις 27 Ιουνίου 1991 στο Ζαπορίζια της Ουκρανικής ΣΣΔ) είναι επαγγελματικός ουκρανός ποδοσφαιριστής αμυντικός που αγωνίζεται για την ΦΚ Σαχτιόρ Καραγκαντί.
Συλλογική
Ο Τκάτσουκ είναι προϊόν της Αθλητικής Σχολής Νεολαίας της ΦΚ Μεταλούργκ Ζαπορίζια.
Στις 24 Φεβρουαρίου 2017, ο Τκάτσουκ υπέγραψε για την ΦΚ Ιρτίς Παβλοντάρ, και έφυγε από το σύλλογο στις 5 Ιουνίου 2017 με αμοιβαία συγκατάθεση.
Στις 26 Ιανουαρίου 2018, ο Τκάτσουκ επέστρεψε στο Καζακστάν, υπογράφοντας για την ΦΚ Σαχτιόρ Καραγκαντί.
Διεθνές
Ο Τκάτσουκ κλήθηκε στην εθνική ομάδα Ουκρανίας Κ21 για τους αγώνες στο Μνημειακό Τουρνουά Βαλέρι Λεμπανόβσκι στις 9-10 Αυγούστου 2011.
Εθνικός δρυμός
thumb|240px|Εθνικό πάρκο στην Αργεντινή. Ο Εθνικός δρυμός ή Εθνικό πάρκο είναι ένα οικοσύστημα ή βιότοπος με ιδιαίτερη οικολογική αξία που παραμένει ανεπηρέαστο ή έχει επηρεαστεί ελάχιστα από ανθρώπινες δραστηριότητες και στο οποίο διατηρείται ποικιλομορφία οικολογικών, βιολογικών, γεωμορφολογικών και αισθητικών στοιχείων. Αποτελεί οριοθετημένη περιοχή που προστατεύεται από ειδικούς νόμους προκειμένου να διαφυλαχτεί η μοναδικότητα του φυσικού πλούτου. Κατά κανόνα περιλαμβάνει τον πυρήνα, που είναι η πιο αυστηρά προστατευμένη περιοχή και την περιμετρική ζώνη. Οι γεωμορφολογικοί σχηματισμοί και το οικολογικό περιβάλλον της χλωρίδας και της πανίδας παρουσιάζουν επιστημονικό κι εκπαιδευτικό ενδιαφέρον καθώς και δέος αναψυχής. Ένας Εθνικός δρυμός μπορεί να περιλαμβάνει δάση, λιβάδια, λίμνες, ποτάμια, οικισμούς, καθώς και ιστορικά ή αρχαιολογικά ευρήματα και μνημεία. thumb|240px|Πανοραμική άποψη από το [[Εθνικό πάρκο Γιοσέμιτι|Εθνικού Πάρκου Γιοσέμιτι (Yosemite), Καλιφόρνια, ΗΠΑ.]] Υπεύθυνος φορέας για τη φύλαξη των εθνικών δρυμών είναι η Δασική υπηρεσία. Οι επισκέπτες επιτρέπεται να εισέρχονται στο χώρο κάτω από ειδικές συνθήκες για επιμόρφωση, έρευνα ή αναψυχή. Στους Δρυμούς επιτρέπονται οι ήπιες δραστηριότητες και απαγορεύεται η φθορά των γεωμορφολογικών χαρακτηριστικών.
Πυρήνας και περιφερειακή ζώνη
Κάθε Δρυμός αποτελείται από τον πυρήνα και την περιφερειακή ζώνη. Στον πυρήνα επιτρέπεται μόνο η επιστημονική έρευνα, η παθητική αναψυχή και η απόκτηση περιβαλλοντικής γνώσης και ενημέρωσης σε πορίσματα ερευνών και μελετών.
Προβλήματα που αντιμετωπίζουν οι Εθνικοί δρυμοί
Τα βασικά προβλήματα που αντιμετωπίζουν οι Εθνικοί δρυμοί, είναι συνήθως κοινά σε όλες τις περιοχές.
Υσσέλ
Η Υσσέλ (γαλλικά: Ussel) είναι κοινότητα στη νοτιοδυτική Γαλλία, υπονομαρχία του νομού Κορέζ, στην περιοχή Νέα Ακουιτανία. Ο πληθυσμός της κοινότητας ανέρχεται σε 9.736 κατοίκους (2017).
Γεωγραφικά στοιχεία
Η κοινότητα Υσσέλ βρίσκεται στο βόρειο τμήμα του νομού Κορέζ, στην περιοχή Νέα Ακουιτανία. Αποτελούσε τμήμα της πρώην διοικητικής περιοχής Λιμουζέν. μικρογραφία|320x320εσ|Χάρτης του νομού [[Κορέζ]] Είναι υπονομαρχία του νομού, έχει πληθυσμό 9.736 κατοίκους (απογραφή του 2017) και είναι το κέντρο αστικής περιοχής που συγκεντρώνει 13.532 κατοίκους (2016). Απέχει 52 χιλιόμετρα (62 οδικώς) από την Τυλ, πρωτεύουσα του νομού Κορέζ, 75 χιλιόμετρα (98 οδικώς) από τη Μπριβ-λα-Γκαγιάρντ, τη δεύτερη υπονομαρχία του νομού και 239 χιλιόμετρα (287 οδικώς ) από το Μπορντώ, πρωτεύουσα της Νέας Ακουιτανίας.
Η κοινότητα Υσσέλ βρίσκεται στον Κεντρικό Ορεινό Όγκο (Μασίφ Σαντράλ) στους πρόποδες του οροπεδίου Μιλβάς. Η πόλη βρίσκεται στην κορυφή ενός λόφου ανάμεσα στην κοιλάδα του ποταμού Ντιέζ και την κοιλάδα του ποταμού Σαρσόν και είναι χτισμένη σε μέσο υψόμετρο 631 μέτρα. Η Υσσέλ διασχίζεται από τον Πράσινο μεσημβρινό.
Τρία κύρια υδάτινα ρεύματα διατρέχουν την κοινότητα, ο ποταμός Ντιέζ (η πόλη μερικές φορές ονομάζεται Υσσέλ-συρ-Ντιέζ), ο ποταμός Σαρσόν και το ρέμα του Ετάν-Ρου.
Η έκταση της κοινότητας είναι 50,37 τετραγωνικά χιλιόμετρα.
Προέλευση
μικρογραφία|Ο ρωμαϊκός αετός στην πλατεία Βολταίρ μικρογραφία|Ηλιακό ρολόι τοίχου στο κέντρο της Υσσέλ Η καταγωγή της Υσσέλ χρονολογείται από την εποχή των Γαλατών (Εποχή του σιδήρου), όταν όλη η περιοχή του νομού Κορέζ αποτελούσε τμήμα των εδαφών του γαλατικού λαού των Λεμοβίκων. Το όνομα της πόλης προέρχεται πιθανότατα από το γαλατικό Uxello- ή Uxo-, που σημαίνει «υψηλό», επίθετο που χαρακτηρίζει αυτόν τον τόπο ή από μια κελτική θεότητα γνωστή με το όνομα Uxisama.
Στο χώρο της πόλης υπήρχε οχυρωματικός χώρος, το oppidum του Σαρλά που ονομάζεται επίσης oppidum του Στρατοπέδου του Καίσαρα.
Φουσεκούρ (Ωτ-Σον)
Το Φουσεκούρ (γαλλικά: Fouchécourt) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Υσσέλ
Νεότερη εποχή
Από τον 17ο έως τον 18ο αιώνα, η οικονομία της πόλης βασίζονταν στην κτηνοτροφία και τις παράγωγες δραστηριότητες, όπως τη βυρσοδεψία.
Σύγχρονη εποχή
Το 1944, η πόλη γνώρισε δύο ιδιαίτερα σοβαρά γεγονότα: τη σφαγή της Υσσέλ και τη μάχη της Υσσέλ.
Η σφαγή της Υσσέλ: Στις 10 Ιουνίου 1944, οι Γερμανοί σφαγίασαν 47 νέους αντάρτες που εμφανίστηκαν μπροστά στο δημοτικό σχολείο.
Η μάχη της Υσσέλ: Η Υσσέλ ήταν το γενικό αρχηγείο των στρατευμάτων του στρατηγού Κουρτ φον Γιέσερ, που ήταν υπεύθυνος για την πάταξη των αντιστασιακών κινημάτων του Λιμουζέν. Η γερμανική ταξιαρχία δέχτηκε επίθεση τη νύχτα της 15ης-16ης Αυγούστου 1944 από ένα μεγάλο τμήμα ανταρτών του Μυστικού Στρατού και άλλων μακί. Σκληρές μάχες διεξήχθησαν όλη την ημέρα του 16ου και έληξαν τη νύχτα με την παράδοση των Γερμανών, οι οποίοι είχαν 8 νεκρούς, 15 τραυματίες και 88 αιχμαλώτους. Ο Μυστικός Στρατός είχε 3 νεκρούς και 11 τραυματίες.
Οικονομία
Η Υσσέλ στεγάζει πολλές βιομηχανίες και επιχειρήσεις στους τομείς:
Πάρκα, διαδρομές και χώροι πρασίνου
εναλλ.=|μικρογραφία|Το μέγαρο Βενταντούρ Η κοινότητα Υσσέλ είναι γνωστή χάρη στις πολλές πράσινες φυσικές της περιοχές που προσφέρουν στην πόλη μια ατμόσφαιρα εξοχής. Εκτός από τους κήπους, το πάρκο του δημαρχείου, το πάρκο του μουσείου, το πάρκο του κάστρου της Ντιέζ και η γειτονική περιοχή του ποταμού Ντιέζ (με αθλητικό εξοπλισμό για καγιάκ) υπάρχουν πολλοί φυσικοί χώροι, με μονοπάτια πεζοπορίας και περιπάτου. Κατά τη διάρκεια του διαγωνισμού «Ανθισμένες πόλεις και χωριά» του 2017, η πόλη τιμήθηκε με την ετικέτα Τρία λουλούδια. Το ιππικό κέντρο και το τεράστιο δίκτυο μονοπατιών πεζοπορίας επιτρέπουν την άσκηση πολλών δραστηριοτήτων.
Αξιοθέατα
μικρογραφία|250x250εσ|Το κάστρο ντε λα Μπορντ Στους τελευταίους πρόποδες του οροπεδίου Μιλβάς, μεταξύ των ποταμών Σαρσόν και Ντιέζ, η Υσσέλ απεικονίζει το μεσαιωνικό παρελθόν του νομού Κορέζ. Τα κυριότερα μνημεία αρχιτεκτονικής κληρονομιάς της πόλης είναι:
Πόρτσμουθ, Δομινίκα
Η Πόρτσμουθ (αγγλικά: Portsmouth) είναι η δεύτερη μεγαλύτερη πόλη της Δομινίκας. Είναι η πρωτεύουσα του Αγίου Ιωάννη. Βρίσκεται βορειοδυτικά της Δομινίκας και κεντρικά του Αγίου Ιωάννη. Έχει πληθυσμό 2.977 κατοίκων (2001).
Γεωγραφία
Η Πόρτσμουθ βρίσκεται βορειοδυτικά της Δομινίκας και κεντρικά του Αγίου Ιωάννη. Βρίσκεται νοτιοανατολικά της Τανετάν και δυτικά της Ντω ντ'Αν. Στα δυτικά της είναι ο Κόλπος Πρινς Ρούπερτ.
Εξωτερικοί σύνδεσμοι
Κατηγορία:Πόλεις της Δομινίκας Κατηγορία:Άγιος Ιωάννης, Δομινίκα
Κατάλογος επάρχων της Βυζαντινής Κωνσταντινούπολης
Πηγές
Κατηγορία:Ιστορικοί κατάλογοι
Άμεση εκλογή
Στις εκλογές με άμεση ψηφοφορία οι ψηφοφόροι επιλέγουν τους υποψηφίους που επιθυμούν, χωρίς τη μεσολάβηση της εκλογής ενδιάμεσου εκλεκτορικού σώματος. Δηλαδή, οι εκλογείς ψηφίζουν τους υποψήφιους που επιθυμούν να δουν εκλεγμένους ή το πολιτικό κόμμα που υποστηρίζουν. Ως εκλογικό σύστημα αναφέρεται η μέθοδος μετατροπής των ψήφων σε έδρες, δηλαδή ο τρόπος που θα μεταφραστούν οι ψήφοι των εκλογέων σε κατανομή εδρών. Υπάρχουν πολλά εκλογικά συστήματα και παραλλαγές τους. Τα πιο βασικά είναι το πλειοψηφικό σύστημα για τις μονοεδρικές εκλογές και η αναλογική εκπροσώπηση για την εκλογή μελών του νομοθετικού σώματος.
Παραπομπές
Κατηγορία:Άμεση δημοκρατία Κατηγορία:Εκλογικά συστήματα
Λέσεκ Ουρμπανόβιτς
Ο Λέσεκ Ουρμπάνοβιτς (γεννήθηκε στη 1 Ιουνίου 1964) είναι παλαίμαχος διεθνής πετοσφαιριστής ο οποίος αγωνιζόταν ως διαγώνιος. Κατά τη διάρκεια της καριέρας του αγωνίστηκε στα πρωταθλήματα της Πολωνίας και της Ελλάδας.
Καριέρα
Ο Λέσεκ Ουρμπάνοβιτς έκανε τα πρώτα του βήματα στο χώρο της πετοσφαίρισης στις ακαδημίες της Στοκτσνιόβιεκ Γκντανσκ, ομάδα της γενέτειράς του, στις οποίες παρέμεινε μέχρι το 1985, όταν και μεταπήδησε στην AZS Όλτστιν. Στην Όλτστιν παρέμεινε για έξι χρόνια και συγκεκριμένα μέχρι το 1991, έχοντας καταφέρει να κατακτήσει προηγουμένως ένα πρωτάθλημα Πολωνίας (1991) και δύο Κύπελλα Πολωνίας (1989, 1991).
Το 1992, ο Ουρμπάνοβιτς αποφάσισε να επιστρέψει στην Πολωνία για λογαριασμό της Λέγκια Βαρσοβίας. Στην ομάδα της Βαρσοβίας παρέμεινε για τέσσερα χρόνια και συγκεκριμένα μέχρι το 1996, έχοντας καταφέρει προηγουμένως να κατακτήσει ένα Κύπελλο Πολωνίας (1995).
Το 1996 απεχώρησε από την ομάδα της Βαρσοβίας και μεταπήδησε στην PKS Στσίτνο, η οποία έμελλε να αποτελέσει και την τελευταία ομάδα της καριέρας του.
Διεθνείς συμμετοχές
Ο Λέσεκ Ουρμπάνοβιτς ήταν διεθνής με την Εθνική ομάδα πετοσφαίρισης της Πολωνίας για πάνω από 10 χρόνια και συγκεκριμένα από το 1985 ως και το 1996. Συνολικά, είχε πραγματοποιήσει με την εθνική του ομάδα πάνω από 200 συμμετοχές.
Πηγές
Κατηγορία:Πολωνοί πετοσφαιριστές Κατηγορία:Πετοσφαιριστές ΟΣΦΠ
Ανάκλια
δεξιά|μικρογραφία|285x285εσ| Η πεζογέφυρα Ανάκλια-Γκανμουχούρι Η Ανάκλια (ანაკლია) είναι πόλη και παραθαλάσσιο θέρετρο που ανήκει στη δυτική Γεωργία. Βρίσκεται στην περιοχή Σαμεγκρέλο-Ζέμο Σβανέτι, στο σημείο όπου ο ποταμός Ενγκούρι εκβάλλει στη Μαύρη Θάλασσα, κοντά στα σύνορα με την Αμπχαζία.
Ιστορία
Ο παλαιότερος οικισμός στην περιοχή της Ανάκλιας χρονολογείται από τα μέσα της Εποχής του Χαλκού και είναι χαρακτηριστικός του Κολχικού πολιτισμού. Είναι η Κλασική Ηράκλεια της Κολχίδας, η Ανάκλεια των μεταγενέστερων συγγραφέων και η Ανάργεια των περιηγητών του 17ου αιώνα Αρκάντζελο Λαμπέρτι και του Ζαν Σαρντέν. Μετά τον κατακερματισμό του Βασιλείου της Γεωργίας κατά τον 15ο αιώνα, η Ανάκλια ήταν μια σημαντική οχυρωμένη πόλη, θαλάσσιο λιμάνι και αλιευτικός σταθμός εντός του Πριγκιπάτου της Μινγκρελίας. Το 1723, η πόλη καταλήφθηκε από την Οθωμανική Αυτοκρατορία και μετατράπηκε στο θαλάσσιο φυλάκιό της και δουλεμπορικό κέντρο. Το δυτικό γεωργιανό βασίλειο της Ιμερετίας ανέκτησε τον έλεγχο της Ανάκλιας το 1770, εκμεταλλευόμενο τον πόλεμο της Οθωμανικής Αυτοκρατορίας με τη Ρωσία που βρισκόταν σε εξέλιξη. Ο Σολομών Α', βασιλιάς της Ιμερετίας, υποτίθεται ότι θα υποστηριζόταν σε αυτή την προσπάθεια από ένα μικρό ρωσικό απόσπασμα υπό τον στρατηγό Τότλεμπεν, αλλά τα ρωσικά στρατεύματα υποχώρησαν πριν από μία από τις μάχες τους κατά των Τούρκων. αριστερά|μικρογραφία| Ερείπια του οχυρού της Ανάκλιας Το 1802, ο Κέλες Μπέη Σαρβασίντζε, ο φιλότουρκος ηγέτης του γειτονικού Πριγκιπάτου της Αμπχαζίας, εκμεταλλεύτηκε τις εσωτερικές διαμάχες στη Μινγκρέλια και ανάγκασε τον πρίγκιπα Γκριγκόλ Νταντιανί της Μινγκρέλιας να παραδώσει την Ανάκλια, παίρνοντας όμηρο τον γιο και κληρονόμο του Γκριγκόλ, Λεβάν. Όταν η Μινγκρέλια αποδέχθηκε το ρωσικό προτεκτοράτο το 1803, ο Ρώσος διοικητής στη Γεωργία, πρίγκιπας Τσιτσιάνοφ, απαίτησε από τον Κέλες Μπέη να απελευθερώσει τον Λεβάν. Μετά την άρνησή του, ο Τσιτσιάνοφ έστειλε στρατό στην Αμπχαζία. Τον Μάρτιο του 1805, οι Ρώσοι κατέλαβαν την Ανάκλια και απείλησαν να προχωρήσουν προς το Σουχούμι, αναγκάζοντας τον Αμπχάζιο πρίγκιπα να απελευθερώσει τον Λεβάν. Η κατάληψη της Ανάκλιας προκάλεσε, ωστόσο, οθωμανική διαμαρτυρία και ο Τσιτσιάνοφ έσπευσε να ζητήσει συγγνώμη για την πράξη του, απομακρύνοντας μία ρωσική φρουρά από την Ανάκλια. Ωστόσο, το περιστατικό συνέβαλε στην αυξανόμενη ένταση μεταξύ των δύο αυτοκρατοριών. Όταν ξέσπασε ο επόμενος Ρωσοτουρκικός Πόλεμος το 1806, οι ρωσικές δυνάμεις παρέδωσαν την Ανάκλια στον πρίγκιπα Λεβάν, ο οποίος αργότερα θα παραχωρούσε τον έλεγχο αυτού του οχυρού στη ρωσική διοίκηση. Κατά τη δεκαετία του 1850, η Ανάκλια ήταν ένα μικρό αλλά καλά οχυρωμένο λιμάνι, το οποίο διέθετε τελωνείο και είχε σημαντικούς εμπορικούς δεσμούς με την Τουρκία. Η Ανάκλια είχε εκτεταμένα προάστια, αποτελούμενα από μονοκατοικίες όπου κατοικούσαν Έλληνες, Εβραίοι και Αρμένιοι. Ο πληθυσμός της πόλης ήταν περίπου 600 κάτοικοι.
Μετά τον Πόλεμο στην Αμπχαζία (1992–93), ένα ρωσικό ειρηνευτικό φυλάκιο εγκαταστάθηκε στην Ανακλία το 1994. Το 2006, το Υπουργείο Άμυνας της Γεωργίας ανέφερε τις πολυάριθμες ζημιές που προκάλεσαν οι Ρώσοι στρατιώτες στο φρούριο της Ανακλίας του 17ου αιώνα και κατηγόρησε τους ειρηνευτές ότι εγκατέστησαν αποχωρητήρια και λουτρά μέσα στα τείχη του φρουρίου. Μετά από μια σειρά διαμαρτυριών από πλευράς Γεωργιανών, το ρωσικό φυλάκιο αποσύρθηκε τον Ιούλιο του 2007
Θέρετρο
Η Ανακλία αποτελεί παραθαλάσσιο θέρετρο. Σε αυτό το χωριό χτίστηκαν μερικά από τα μεγαλύτερα ξενοδοχεία της περιοχής. Το θέρετρο συνδέεται με το χωριό Γκανμουχούρι με τη βοήθεια γέφυρας 552 μέτρων. Το φεστιβάλ ηλεκτρονικής μουσικής Kazantip πραγματοποιήθηκε στην Ανακλία το 2014, αλλά ακυρώθηκε και το φεστιβάλ ηλεκτρονικής μουσικής GEM Fest πραγματοποιείται στην περιοχή από το 2015.
Θέση
δεξιά|μικρογραφία|285x285εσ| Εστιατόριο στο Γκανμουχούρι Η Ανακλία είναι νέο θέρετρο, το οποίο βρίσκεται στη νοτιοανατολική ακτή της Μαύρης Θάλασσας, στην αριστερή πλευρά του ποταμού Ενγκούρι, όπου εκβάλλει στη Μαύρη Θάλασσα και στο κεντρικό τμήμα της πεδιάδας της Κολχίδας. Η ακτή της Ανακλίας είναι περίπου 8 χλμ σε μήκος, ενώ σε απόσταση μεγαλύτερη από 1 χλμ., υπάρχει ο παραλιακός δρόμος του θερέτρου και μερικά άνετα ξενοδοχεία είναι χτισμένα κατά μήκος του. Στο δυτικό άκρο του περιπάτου ξεκινά η πεζογέφυρα μήκους 540 μέτρων που συνδέει το θέρετρο με το χωριό Γκανμουχούρι, το οποίο βρίσκεται στην απέναντι πλευρά του ποταμού Ενγκούρι.
Παραπομπές
Κατηγορία:Κάστρα στη Γεωργία Κατηγορία:Αρχαιολογικοί τόποι στη Γεωργία Κατηγορία:Χωριά της Γεωργίας
Χρυσός Σταυρός Πανιωνίου
Ιστορία
Καθιερώθηκε το 1904 στους Η΄ Πανιώνιους Αγώνες και η πρώτη απονομή έγινε στον ολυμπιονίκη αρσιβαρίστα Δημήτρη Τόφαλο. Ο μοναδικός αθλητής που τιμήθηκε τρεις φορές με το χρυσό σταυρό ήταν ο πολυτάλαντος Δημητρός Καραμπάτης. Μεταπολεμικά η τιμητική αυτή διάκριση δόθηκε κατ' εξαίρεση στο Στέλιο Κυριακίδη, έπειτα από την νίκη του στο Μαραθώνιο της Βοστόνης. Σταδιακά έπαψε να έχει την παλιά της αίγλη, δεδομένου ότι καθιερώθηκαν και άλλες παρόμοιες από διάφορους φορείς και περιορίστηκε η απονομή σε ανθρώπους του σωματείου με ιδιαίτερη προσφορά. Εξακολουθεί όμως να αποτελεί την ύψιστη διάκριση που απονένει ο σύλλογος.
Οι Χρυσοί Σταυροί ως το 1940
Από τις περιόδους της Σμύρνης (1904 ως 1922) και της Αθήνας (1922 ως 1940) είναι γνωστές οι ακόλουθες απονομές Χρυσών (Ειδικών) Σταυρών: 1Ο Κώστας Κοτζιάς, ως Υπουργός Διοικήσεως Πρωτευούσης, το 1937 επιχορήγησε τον Πανιώνιο με 2,5 δισ. δρχ για την ανέγερση του Σταδίου Ν. Σμύρνης, στο οποίο εγκαταστάθηκε το 1940. Πέραν τούτου ο Κώστας Κοτζιάς στα χρόνια της νεότητάς του υπήρξε πρωταθλητής στίβου και ξιφασκίας.
Χρυσοί Σταυροί μετά το 1940
Από το 1940 που ο σύλλογος εγκαταστάθηκε στη Νέα Σμύρνη η διάκριση απονέμεται είτε σε αθλητές του συλλόγου που πετυχαίνουν σημαντικές διεθνείς διακρίσεις ή ρεκόρ είτε σε προσωπικότητες για τη συνολική προσφορά τους στο σύλλογο. Σε εξαιρετικές περιπτώσεις απονέμεται σε αθλητές ή παράγοντες άλλων σωματείων με απόφαση της Γ.Σ. Είναι γνωστοί οι εξής τιμηθέντες:
Παραπομπές
Κατηγορία:Πανιώνιος Σμύρνης Πανιωνιου
Λούγκαλ-Ουσουμγκάλ
Ο Λούγκαλ-Ουσουμγκάλ (Σουμεριακή γλώσσα:"𒈗𒃲𒁔") ήταν Σουμέριος βασιλεύς της Λαγκάς (περί το 2230 π.Χ. - 2210 π.Χ.). Οι επιγραφές τον καταγράφουν τόσο ως βασιλέα του Λαγκάς όσο και υποτελή στην Ακκαδική αυτοκρατορία, στον αυτοκράτορα Ναράμ-Σιν και τον γιο του Σαρ-Καλί-Σαρί. Τον διαδέχθηκε ο Πουζούρ-Μαμά ποτ επαναστάτησαν απέναντι στον Σαρ-Καλί-Σαρί και πέτυχε την ανεξαρτησία του, ίδρυσε την Δεύτερη Δυναστεία του Λαγκάς. Έχουν διασωθεί δύο ασπίδες που παρουσιάζουν τον Λούγκαλ-Ουσουμγκάλ σαν υποτελή απέναντι στους δύο Ασσύριους βασιλείς, η πρώτη απέναντι στον Ναράμ-Σιν και η δεύτερη απέναντι στον γιο του Σαρ-Καλί-Σαρί. Στην πρώτη σφραγίδα ο κυβερνήτης της Λαγκάς Λούγκαλ-Ουσουμγκάλ κρατάει στο χέρι του ένα ζώο με στόχο να το προσφέρει θυσία σε μια θεότητα. Η σφραγίδα φέρει δεξιά και αριστερά δύο εξάδες από στήλες :
"Ο Ναράμ-Σιν βασιλιάς της Ακκάδ, βασιλιάς του Σύμπαντος και βασιλιάς των τεσσάρων μερών, ο κυβερνήτης της Λαγκάς Λούγκαλ-Ουσουμγκάλ ο πιστός του υπηρέτης"
Στην δεύτερη σφραγίδα παρουσιάζεται ο κυβερνήτης Λούγκαλ-Ουσουμγκάλ μπροστά σε μιά καθισμένη θεότητα, κρατάει στο χέρι του ένα ζώο και το φέρνει στην θεότητα ως προσφορά. "Ο Σαρ-Καλί-Σαρί βασιλιάς της Ακκάδ, βασιλιάς του Σύμπαντος και βασιλιάς των τεσσάρων μερών, ο κυβερνήτης της Λαγκάς Λούγκαλ-Ουσουμγκάλ ο πιστός του υπηρέτης"
Πηγές
Κατηγορία:Βασιλείς της Λαγκάς
Επαρχία της Παλένθια
Η Παλένθια είναι μια επαρχία της βόρειας Ισπανίας, στο βόρειο τμήμα της αυτόνομης κοινότητας της Καστίλης και Λεόν. Συνορεύει με την Λεόν, την Κανταβρία, το Μπούργος, και το Βαγιαδολίδ.
Από τον πληθυσμό των 176,125 (2002), το 45% ζει στην πρωτεύουσα, την Παλένθια. Υπάρχουν 191 δήμοι στην επαρχία, από τους οποίους το περισσότερο από το μισό είναι χωριά με λιγότερους από 200 κατοίκους.
Εξωτερικοί σύνδεσμοι
Κατηγορία:Επαρχίες της Ισπανίας Κατηγορία:Καστίλη και Λεόν
Φουζερόλ-Σαιν-Βαλμπέρ
Το Φουζερόλ-Σαιν-Βαλμπέρ (γαλλικά: Fougerolles-Saint-Valbert) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Σεισμοί Ιράν-Τουρκίας του 2020
Ο πρώτος και πιο καταστροφικός από τους σεισμούς Ιράν-Τουρκίας του 2020 σημειώθηκε στις 23 Φεβρουαρίου, κοντά στο Χόι του βορειοδυτικού Ιράν, κοντά στα σύνορα με την Τουρκία, οδηγώντας στον θάνατο εννέα ατόμων στο Μπασκάλε της περιοχής Βαν. Ο σεισμός σημειώθηκε στις 9:23 π.μ τοπική ώρα (05:53 Συντονισμένη Παγκόσμια Ώρα) με μέγεθος 5,8 Mw σε βάθος 6 χιλιομέτρων και το επίκεντρο ήταν η περιοχή Κοτούρ, σύμφωνα με το Σεισμολογικό Κέντρο του Ιράν (IRSC). Περίπου 10 ώρες αργότερα η ίδια περιοχή επλήγη από έναν ακόμη μεγάλο σεισμό 6,0 Mw.
Τεκτονικό υπόβαθρο
Το βορειοδυτικό Ιράν και η ανατολικότερη πλευρά της Τουρκίας βρίσκονται εντός της ζώνης πολύπλοκης δομής που σχετίζεται με τη συνεχιζόμενη σύγκρουση μεταξύ της αραβικής πλάκας και της ευρασιατικής πλάκας. Σε αυτό το τμήμα του ορίου η σύγκρουση είναι αρκετά καμπύλη και το ρήγμα ώσης κατά μήκος του μπροστινού τμήματος της ζώνης αναδίπλωσης και ώθησης συνοδεύεται από μια σειρά από ΒΔ προς ΝΑ ρήγματα κρούσης ολίσθησης, όπως είναι το βόρειο ρήγμα Tabriz και το ρήγμα Gailatu–Siah Chesh-meh–Khoy. Στο σύνολό του, το σύστημα ρηγμάτων είναι ενεργό και έχει συσχετιστεί με μια σειρά από καταστροφικούς σεισμούς.
Σεισμοί
Ο πρώτος από τους πιο ισχυρούς σεισμούς είχε μέγεθος 5,8 Mw σε βάθος 10 χιλιομέτρων (ANSS), 5,8 Mw σε βάθος 8 χιλιομέτρων (KOERI), ή 5,7 mbLg σε βάθος 6 χιλιομέτρων (Σεισμολογικό Κέντρο του Ιράν, IRSC). Ακολούθησε λίγο περισσότερο από 10 ώρες αργότερα το δεύτερο συμβάν, το οποίο είχε μέγεθος 6,0 Mw σε βάθος 10 χιλιομέτρων (ANSS), 5,8 Mw σε βάθος 5 χιλιομέτρων (KOERI), ή 5,9 mbLg σε βάθος 12 χιλιομέτρων (IRSC).
Υλικές ζημιές
Η περιοχή η οποία υπέστη τις σοβαρότερες υλικές ζημιές εκτείνεται από την τουρκική πόλη Βαν στα δυτικά μέχρι το Χόι στο Ιράν στα ανατολικά. Περισσότερα από 1.000 κτήρια καταστράφηκαν στην Τουρκία, ενώ πολλά άλλα κτήρια υπέστησαν υλικές ζημιές σε ένα σύνολο 43 πληγέντων χωριών στο Ιράν. Το τουρκικό υπουργείο Υγείας ανέφερε ότι εννέα άτομα έχασαν τη ζωή τους, τέσσερα από τα οποία ήταν παιδιά, και άλλα 66 τραυματίστηκαν. Στο Ιράν, τραυματίστηκαν 75 άτομα. Δεν έχουν αναφερθεί περαιτέρω θύματα στην Τουρκία μετά τον σεισμό μεγέθους 6,0 Mw. Ο αριθμός των νεκρών ανέβηκε στους 10, όταν ένας έφηβος εξέπνευσε αργότερα ενώ νοσηλευόταν στο νοσοκομείο.
Παραπομπές
Ιραν Κατηγορία:Καταστροφές στην Ασία
Έντζο Φερνάντες
Είναι γιος του Ζινεντίν Ζιντάν, ωστόσο έχει επιλέξει να χρησιμοποιεί το Έντζο Φερνάντες ως όνομα, ώστε να αποβάλει το όποιο άγχος θα μπορούσε να του προκαλεί το να φέρει το επίθετο του πατέρα του.
Συλλογική καριέρα
Από το 2004, ο Έντζο αγωνιζόταν στα τμήματα υποδομής της Ρεάλ Μαδρίτης. Στις 6 Σεπτεμβρίου 2011, κλήθηκε από τον Ζοσέ Μουρίνιο να προπονηθεί με την πρώτη ομάδα του συλλόγου.
Στις 5 Αυγούστου 2013, ο Έντζο προωθήθηκε στην ηλικιακή κατηγορία Γιουβενίλ Α΄.
Διεθνής καριέρα
Ο Έντζο Άλαν Ζιντάν Φερνάντες δύναται να αγωνιστεί με τα χρώματα της Γαλλίας, της Ισπανίας, καθώς και της Αλγερίας, λόγω των προγόνων του από την πλευρά του πατέρα του, οι οποίοι και κατάγονται από τη συγκεκριμένη χώρα. Το 2010, ο Ζινεντίν Ζιντάν δήλωσε δήλωσε ότι είναι ήσυχος σχετικά με το αν ο γιος του θα επιλέξει να εκπροσωπήσει την Ισπανία ή τη Γαλλία σε επίπεδο ανδρικών εθνικών ομάδων.
Προσωπική ζωή
Οφείλει το όνομά του στον παλαιό Ουρουγουανό διεθνή ποδοσφαιριστή Έντζο Φραντσεσκόλι, ενώ είναι ο μεγαλύτερος γιος του Ζινεντίν Ζιντάν και της Βερονίκ Φερνάντες. Ο Έντζο έχει τρία νεαρότερα αδέρφια, τους Λυκά, Τεό και Ελιάζ οι οποίοι αγωνίζονται με τις μικρές ηλικιακές κατηγορίες της Ρεάλ Μαδρίτης.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ισπανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Ρεάλ Μαδρίτης Γ
Τανετάν
Η Τανετάν (γαλλικά: Tanetane) είναι μια κωμόπολη της Δομινίκας. Ανήκει στο Άγιο Ιωάννη. Βρίσκεται βορειοδυτικά της Δομινίκας και του Αγίου Ιωάννη.
Γεωγραφία
Η Τανετάν βρίσκεται βορειοδυτικά της Δομινίκας και κεντρικά του Αγίου Ιωάννη. Βρίσκεται νοτιοανατολικά της Κόττατζ, βορειοδυτικά της Πόρτσμουθ, νοτιοδυτικά της Μορν ω Ντιάμπλ και ανατολικά του Κόλπου Ντουγκλάς.
Μεταφορές
Η Τανετάν βρίσκεται πάνω σε έναν δρόμο που την συνδέει με την Πένβιλ. Αυτός ο δρόμος είναι ο βορειότερος της Δομινίκας και φτιάχτηκε το 2004.
Εξωτερικοί σύνδεσμοι
Τανετάν Τανετάν
Αναστασία Κελεσίδου
Η Αναστασία Κελεσίδου (γεννήθηκε 28 Νοεμβρίου 1972) είναι Ελληνίδα πρώην αθλήτρια της δισκοβολίας. Υπήρξε μία από τις κορυφαίες και πιο σταθερές Ελληνίδες αθλήτριες του κλασικού αθλητισμού με επιτυχίες και συνεχή παρουσία στο βάθρο σε 6 μεγάλες διοργανώσεις από το 1999 έως το 2004.
Βιογραφία
Η Κελεσίδου γεννήθηκε στις 28 Νοεμβρίου 1972 στο Αμβούργο, ενώ κατάγεται από το Στρυμονοχώρι Σερρών. Λόγω και του ύψους της, αρχικά ασχολήθηκε με το βόλεϊ αλλά στράφηκε στο στίβο, όπου έδειξε δείγματα των δυνατοτήτων της από μικρή ηλικία. Το 1994 ήταν δεύτερη στο Πανευρωπαϊκό Πρωτάθλημα Νέων, ενώ την ίδια χρονιά έγινε η πρώτη Ελληνίδα που πέρασε το φράγμα των 60 μέτρων στη δισκοβολία. Ένα χρόνο αργότερα στην πρώτη της συμμετοχή σε μεγάλη διοργάνωση ήταν 11η στο Παγκόσμιο Πρωτάθλημα Στίβου της Στοκχόλμης. Το 1997 ήταν πρώτη Μεσόγειο νίκης στο Μπάρι, ενώ το 1998 περιορίστηκε στην 7η θέση στο Ευρωπαϊκό Πρωτάθλημα Στίβου 1998 στη Βουδαπέστη με βολή στα 62,95 μέτρα.
Κατέκτησε το πρώτο της μετάλλιο σε μεγάλη διοργάνωση μία χρονιά αργότερα στο Παγκόσμιο Πρωτάθλημα Στίβου 1999 στη Σεβίλλη, όπου ήταν δεύτερη με επίδοση 66,05 μέτρα. Την επόμενη χρονιά, πήγε στο Σίδνεϊ για τους Ολυμπιακούς Αγώνες του 2000, ως ένα από τα φαβορί, και δικαίωσε τον τίτλο αυτό καθώς κατέκτησε το αργυρό μετάλλιο και τη δεύτερη θέση στο αγώνισμα αυτό. Προκρίθηκε στον μεγάλο τελικό της δισκοβολίας με ευκολία. Πέτυχε βολή 63,64 μέτρων με το όριο πρόκρισης να έχει οριστεί στα 63 μέτρα. Στον τελικό, χωρίς άγχος αυτή τη φορά και με αίσθηση σιγουριάς, ξεκίνησε δυνατά και έστειλε στη πρώτη της κιόλας βολή, το δίσκο στα 65,71 μέτρα. Επίδοση που έμελλε να της χαρίσει και το αργυρό μετάλλιο, με μόνο την έμπειρη Ελίνα Ζβέρεβα από τη Λευκορωσία να καταφέρνει να την ξεπεράσει.
Επόμενη μεγάλη διοργάνωση ήταν το Παγκόσμιο Πρωτάθλημα Στίβου το του 2001 στο Έντμοντον όπου κατέλαβε την τρίτη θέση μετά την αφαίρεση του μεταλλίου από τη νικήτρια για χρήση αναβολικών ουσιών με βολή στα 65,52 μ. Η Κελεσίδου που έψαχνε επιτέλους τη νίκη αγωνίστηκε στο Ευρωπαϊκό Πρωτάθλημα Στίβου του 2002 στο Μόναχο, όπου τελικά κατέλαβε για άλλη μία φορά την 3η θέση με επίδοση στα 63,92 μ., 39 εκατοστά πίσω από τη νικήτρια Κατερίνα Βόγγολη.
Στο Παγκόσμιο Πρωτάθλημα Στίβου 2003 στο Παρίσι κατέκτησε το αργυρό μετάλλιο, με καλύτερη βολή στα 67,13 μ., μπροστά αυτή τη φορά από την άλλη Ελληνίδα δισκοβόλο, Κατερίνα Βόγγολη.
Μετά από τόσες δεύτερες και τρίτες θέσεις σε μεγάλες διοργανώσεις η Τασούλα Κελεσίδου αναζητούσε το χρυσό μετάλλιο στους Ολυμπιακούς Αγώνες του 2004 στην Αθήνα, κάτι που φάνταζε εφικτό αν λάβει κανείς υπόψη τις επιδόσεις εκείνη τη χρονιά (67,03 μέτρα). Πέρασε πανηγυρικά στον τελικό και με βολή στα 66,68 μ. προηγούνταν μέχρι την 5η προσπάθεια, αλλά τελικά για άλλη μια φορά κατέκτησε το αργυρό μετάλλιο, δεύτερο σε διοργάνωση Ολυμπιακών Αγώνων. Μετά από δύο Ολυμπιακά μετάλλια, τρία Παγκόσμια και ένα Ευρωπαϊκό η Τασούλα Κελεσίδου αποφάσισε να αποσυρθεί από τον αθλητισμό.
Μετά το 2004 δημιούργησε οικογένεια αποκτώντας δύο παιδιά. Από τον Μάρτιο του 2022 είναι εκπρόσωπος του ΣΕΓΑΣ στην ολομέλεια της Ελληνικής Ολυμπιακής Επιτροπής.
Εξωτερικοί σύνδεσμοι
Κατηγορία:Ελληνίδες αθλήτριες της δισκοβολίας Κατηγορία:Αθλητές στίβου Ηρακλή Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1996 Κατηγορία:Αθλητές του στίβου στους Θερινούς Ολυμπιακούς Αγώνες 2000 Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Έλληνες Ολυμπιονίκες Κατηγορία:Αργυροί Ολυμπιονίκες του στίβου Κατηγορία:Αθλητές του στίβου στους Μεσογειακούς Αγώνες 1997 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Φουκουγιάμα
Η Φουκουγιάμα (福山市, Fukuyama-shi) είναι μια πόλη που βρίσκεται στον ποταμό Ασίντα στον νομό Χιροσίμα, στην Ιαπωνία.
Η πόλη έχει εκτιμώμενο πληθυσμό 468.812 (2019) και πυκνότητα πληθυσμού 904,80 άτομα ανά km². Η συνολική της έκταση είναι 518,14 τετραγωνικά χιλιόμετρα.
Μετά τη Χιροσίμα, είναι η μεγαλύτερη πόλη του νομού και βρίσκεται στην ανατολική πλευρά του. Το σύμβολο της πόλης είναι το τριαντάφυλλο και διοργανώνει ένα ετήσιο Φεστιβάλ Τριαντάφυλλων τον Μάιο. Η επίσημη μασκότ του Φουκουγιάμα είναι ένα ανθρωπομορφικό παιδί-τριαντάφυλλο με όνομα Ρόλα. Η Φουκουγιάμα είναι ένα ζωτικό εμπορικό, βιομηχανικό και επικοινωνιακό κέντρο. Παράγει μηχανήματα, κότο (ιαπωνικές άρπες), προϊόντα από καουτσούκ, ηλεκτρονικά είδη, υφάσματα και μεταποιημένα τρόφιμα.
Πληθυσμιακή μεταβολή
Ο συνολικός αριθμός των κατοίκων της πόλης Φουκουγιάμα κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:
Αθανάσιος Μανασσής
Ο Αθανάσιος Μανασής διετέλεσε Πατριάρχης Αντιοχείας (ως Αθανάσιος Α΄) από το 1157 έως το θάνατό του στις 29 Ιουνίου 1170.
Βιογραφία
Λίγα είναι γνωστά για την καταγωγή του. Το σπάνιο επώνυμό του υποδηλώνει κάποια σχέση με τον σύγχρονό του συγγραφέα Κωνσταντίνο Μανασσή, αλλά δεν ξέρουμε ποιά. Με το μόνο γραπτό του που σώζεται, τον Έπαινο στον Όσιο Χριστόδουλο της Πάτμου, που συντάχθηκε πριν την Πατριαρχία του για τη γιορτή της ανακομιδής των λειψάνων του οσίου, γνωρίζουμε ότι ήταν μοναχός στη Μονή του Αγίου Ιωάννου του Θεολόγου στην Πάτμο. Το κείμενο αυτό προδίδει επίσης τη μεγάλη λογοτεχνική και ρητορική του δεινότητα.
Εξελέγη πατριάρχης σε διαδοχή του Σωτήριχου Πεντεύγενου, ο οποίος είχε εκλεγεί το 1155, αλλά καταδικάστηκε για κάποιο δογματικό ζήτημα από Συνόδους που συνήλθαν στην Κωνσταντινούπολη το 1156 - 1157 και, η εκλογή του ακυρώθηκε (εμφανίζεται ως υποψήφιος Αντιοχείας σε μια πράξη με ημερομηνία 12 Μαΐου 1157).
Κατά τη διάρχκεια της κατάληψης της Αντιόχειας από τους Σταυροφόρους (Ρεϋνάλδος του Σατιγιόν, κατόπιν Βοημούνδος Γ΄), ο Πατριάρχης διέμενε στην Κωνσταντινούπολη, στη Μονή των Οδηγών που του είχε παραχωρηθεί. Ο Αθανάσιος Μανασσής ήταν παρών στην Αγία Σοφία τα Χριστούγεννα του 1161, όταν ο Πατριάρχης Λουκάς Χρυσοβέργης τέλεσε τον γάμο του αυτοκράτορα Μανουήλ Α΄ Κομνηνού με την Πριγκίπισσα Μαρία της Αντιόχειας. Συμμετείχε επίσης σε Σύνοδο που πραγματοποιήθηκε στην πρωτεύουσα τον Μάρτιο του 1166 για να εξετάσει την έννοια του χωρίου «ὅτι ὁ πατήρ μου μείζων μού ἐστι ».
Τον Αύγουστο του 1164, ο Νουρεντίν Ζενγκί συνέλαβε τον Βοημούνδο Γ΄ της Αντιόχειας και τον απελευθέρωσε χάρη στην παρέμβαση του αυτοκράτορα Μανουήλ. Έκανε μια ευχαριστήρια επίσκεψη στην Κωνσταντινούπολη στα τέλη του 1165 και επέτρεψε στον Αθανάσιο να εγκατασταθεί στην Αντιόχεια. Ο Αθανάσιος λοιπόν έφυγε μαζί του λίγο μετά τη Σύνοδο του Μαρτίου 1166. Η άφιξή του εκνεύρισε τον Λατίνο Πατριάρχη Αιμερί ντε Λιμόζ, ο οποίος το 1168 υποδέχτηκε με μεγαλοπρέπεια τον πατριάρχη των Συροϊακωβιτών «για να ταπεινώσει τους Έλληνες ».
Ο Αθανάσιος Μανασσής έχασε την ζωή του σε σεισμό. «Η μεγάλη εκκλησία των Ελλήνων κατέρρευσε εντελώς (...) Όταν μπήκαν σε αυτήν, βρήκαν τον τελευταίο [Αθανάσιο] συντριμμένο από τον σεισμό. Τον πήραν, ενώ ανέπνεε και τον μετέφεραν έξω από την πόλη. Εξέπνευσε καθοδόν ».
Το Σιναϊτικό χειρόγραφο 482 (1117) περιέχει ένα σύντομο απόσπασμα από τον «Βίο του Παναγιωτάτου Πατριάρχου Αντιοχείας Αθανάσιου Μανασσή».
Πηγές
Κατηγορία:Σελίδα που χρησιμοποιεί δεδομένα των Wikidata/P106 Κατηγορία:Σελίδα που χρησιμοποιεί δεδομένα των Wikidata/P570 Κατηγορία:Πατριάρχες Αντιοχείας
Κύπελλο Κύπρου πετοσφαίρισης ανδρών 1977
Το Κύπελλο Κύπρου 1977 ήταν η 3η έκδοση του Κυπέλλου Κύπρου. Διεξήχθη υπό την αιγίδα της Ελληνικής Ομοσπονδίας Πετοσφαιρίσεως Κύπρου (ΕΟΠΕ Κύπρου). Νικήτρια ήταν η Αναγέννηση Δερύνειας για 2η φορά στην ιστορία της.
Πηγές
Κατηγορία:Κύπελλο Κύπρου (πετοσφαίριση ανδρών) Κατηγορία:Πετοσφαίριση το 1977
Θευδέριχος Γ΄
Ο Θευδέριχος Γ΄ (γαλλ.: Thierry III, περί το 651 - 691) από τον Οίκο των Μεροβιγγείων Βασιλιάς της Νευστρίας και της Βουργουνδίας (675 - 691), βασιλιάς της Αυστρασίας και Βασιλιάς όλων των Φράγκων (679 - 691).
Βιογραφία
Ήταν ο τρίτος γιος τού Κλόβι Β΄ της Νευστρίας-Βουργουνδίας και της Μπάλτχιλντ.
Θεωρείται ένας από τους οκνηρούς βασιλείς (roi faineant), μια και την πραγματική εξουσία ασκούσε ο μαγιορδόμος Εμπρόιν, που ίσως τον τοποθέτησε χωρίς την υποστήριξη των ευγενών. Διαδέχθηκε το 673 τον πρωτότοκο αδελφό του Χλωτάριο Γ΄ στη Νευστρία, όμως σύντομα τον εκτόπισε ο δευτερότοκος Χιλδέριχος Β΄ της Αυστρασίας. Το 675 ο τελευταίος απεβίωσε και ο Θευδέριχος Γ΄ επέστρεψε στον θρόνο του. Το 679 απεβίωσε ο εξάδελφός του Δαγοβέρτος Β΄ και τον διαδέχθηκε και στην Αυστρασία. Έτσι έγινε βασιλιάς όλων των Φράγκων.
Μαζί με τον Βάραττον μαγιορδόμο της Νευστρίας έκανε ειρήνη με τον Πεπίνο του Χέρσταλ μαγιορδόμο της Αυστρασίας το 681. Όμως ο Βάραττον απεβίωσε το 686 και ο διάδοχός του Μπέρτχαρ έκανε πόλεμο με την Αυστρασία. Στη μάχη τού Τερτρύ το 687 ο Πεπίνος νίκησε τον στρατό της Νευστρίας-Βουργουνδίας και προετοίμασε το έδαφος για την ηγεμονία της Αυστρασίας επί των Φράγκων.
Οικογένεια
Νυμφεύτηκε πριν το 674 με την αγία Αμαλαμπέργκα, κόρη τού Βανντρέγκισις και πιθανόν είχε τέκνο:
Έκανε δεύτερο γάμο με την Κλοτίλντα των Αρνουλφιδών, κόρη τού Ανσέγκιζελ μαγιορδόμου της Αυστρασίας και αδελφή τού Πεπίνου του Χέρσταλ και είχε τέκνα:
Πηγές
Κατηγορία:Οίκος των Μεροβίγγειων
Εζινέ
Το Εζινέ (τουρκικά: Ezine) είναι πόλη και διαμέρισμα της επαρχίας Τσανάκκαλε στην Περιοχή Μαρμαρά της Τουρκίας. Σύμφωνα με την απογραφή του 2010, ο πληθυσμός του διαμερίσματος ήταν 38.088 κάτοικοι, από τους οποίους, οι 17.301 ζουν στην ίδια την πόλη πόλη Εζινέ. Το διαμέρισμα καλύπτει έκταση 654 τετραγωνικών χιλιομέτρων, και η πόλη βρίσκεται σε υψόμετρο 39 μέτρων. Το Εζινέ είναι γνωστό για το λευκό τυρί του, που παρασκευάζεται με αγελαδινό, κατσικίσιο ή πρόβειο γάλα και αποκαλείται «Ezine Peyniri».
Ιστορία
Το 1912, η ​​πόλη και το διαμέρισμα κατοικούνταν από 15.434 Τούρκους, 6.900 Έλληνες, 621 Αρμένιους και 165 Εβραίους
Παραπομπές
Κατηγορία:Πόλεις της Τουρκίας
Αλεπού του Ρούπελ
thumb Η αλεπού του Ρούπελ (Vulpes rueppellii) είναι είδος αλεπούς που ζει στη Βόρεια Αφρική, τη Μέση Ανατολή και τη νοτιοδυτική Ασία. Πήρε το όνομά της από τον γερμανό φυσιοδίφη Έντουαρντ Ρούπελ. Η αλεπού αυτή λέγεται επίσης και αλεπού της άμμου, αλλά αυτή η ορολογία προκαλεί σύγχυση, διότι η αλεπού κορσάκ (V. corsac) και η θιβετιανή αλεπού της άμμου (V. ferrilata) είναι επίσης γνωστές ως «αλεπούδες της άμμου».
Αλληλεπίδραση με τον άνθρωπο
Τα τελευταία 100 χρόνια, οι αλεπούδες του Ρούπελ έχουν αντιμετωπιστεί σαν παράσιτο. Κυνηγούν πολλά κτηνοτροφικά ζώα στην Αραβία, συμπεριλαμβανομένων κοτόπουλων, αμνών και νεαρών κατσικιών.
Υποείδη
Παρόλο που ορισμένοι συντάκτες θεωρούν ότι η αλεπού του Ρούπελ είναι μονοτυπική, άλλοι καταχωρούν έως και πέντε υποείδη:
Κωνσταντίνος Αλτιναλμάζης
Ο Κωνσταντίνος Αλτιναλμάζης (1876 – 15 Μαρτίου 1948) υπήρξε Δήμαρχος της Αλεξανδρούπολης για είκοσι χρόνια και με το έργο του μεταμόρφωσε την πόλη από χωριό σε μια σύγχρονη πολιτισμένη πόλη, όπου έγινε ιδιαίτερα αγαπητός. Μαζί με τον αδερφό του Εμμανουήλ ήταν οι πρώτοι Δημοτικοί άρχοντες της Αλεξανδρούπολης. Μέχρι και σήμερα ο Κωνσταντίνος Αλτιναλμάζης θεωρείται ο μακροβιότερος αιρετός Δήμαρχος της Αλεξανδρούπολης (1924-1941).
Βιογραφικό
Ο Κωνσταντίνος Αλτιναλμάζης του Ιωάννη και της Χαρίκλειας, ήταν γόνος της γνωστής οικογένειας των βιομηχάνων Αλτιναλμάζηδων, που διέθετε αλευρόμυλους, παγοποιείο, ποτοποιία και ψυγεία. Γεννήθηκε το 1876 στην Αδριανούπολη και πέθανε στις 15 Μαρτίου του 1948 ως Δήμαρχος της Αλεξανδρούπολης, σε ηλικία 72 ετών. Παντρεύτηκε την Ελένη Πινάτζη από την Κίο της Μικρασίας και απέκτησαν μια κόρη, τη Σόφη, μετέπειτα Δημουλά.
Δράση
Η όλη δράση του και προσφορά του όντας κάτοικος Αδριανούπολης και Αλεξανδρούπολης.
Δράση στην Αδριανούπολη
Μετά τις σπουδές του, επέστρεψε στην Αδριανούπολη και παρ’ όλου που ήταν νέος επιστήμων, η ευρισκόμενη σε μεγάλη δράση τότε Ελληνική Κοινότητα τον όρισε Γενικό Γραμματέα του τότε φημισμένου στο πανελλήνιο Φιλεκπαιδευτικού Συλλόγου, που ήταν και ένα παράνομο παράρτημα της ακόμα δρώσης στη Θράκη, Φιλικής Εταιρείας. Το 1919 έγινε πρόεδρος του. Αργότερα του ανατέθηκαν πόστα σε όλα σχεδόν τα ιδρύματα και σωματεία, εθνικά και φιλανθρωπικά της Αδριανούπολης, στα οποία η προσφορά του ήταν μεγάλη. Ως επιθεωρητής του Κοινοτικού Ορφανοτροφείου, αποκάλυψε τη μυστική αλληλογραφία πέντε αλβανόφωνων, υπότροφων της Ελληνικής Κυβερνήσεως, με το Αλβανικό Κομιτάτο. Ανάμεσα σε αυτούς και ο μετέπειτα πρωθυπουργός της Αλβανίας, Φαν Νόλι. Μετά την κατάληψη της Αδριανούπολης από τα στρατεύματά μας, η Ύπατη Αρμοστεία Θράκης, τον διόρισε Δημαρχιακό Επίτροπο και τον απέστειλε στην Αλεξανδρούπολη προς υποδοχήν των δημάρχων της παλαιάς Ελλάδας. Διετέλεσε και βοηθός του Τούρκου Δημάρχου Σεφκέτ Μπέη.
Η όλη του ελληνική δράση ήταν φυσικό να κινήσει εναντίον του το μίσος των Βουλγάρων, οι οποίοι μετά την υποχώρησή τους από την Αδριανούπολη, τον καταδίκασαν σε θάνατο μαζί με άλλους δώδεκα προύχοντες. Ευτυχώς σώθηκαν όλοι από τη σύγχυση που επικράτησε με την επέλαση του ιππικού Εμβέρ Πασά. Η εθνική συμφορά και η κατάρρευση του Μικρασιατικού μετώπου σταμάτησαν τη δράση του Κωνσταντίνου Αλτιναλμάζη στην Αδριανούπολη, ο οποίος μαζί με το κύμα των προσφύγων της έφτασε στην Αλεξανδρούπολη, όπου και εγκαταστάθηκε μόνιμα και άσκησε το επάγγελμα του φαρμακοποιού. <
Δράση στην Αλεξανδρούπολη
Ο δικηγόρος Κ.Μανατός και οι αρχές της τότε νέας Αλεξανδρούπολης, κάλεσαν τον Κ.Αλτιναλμάζη, για να παραλάβει από τον πρώτο διορισμένο δήμαρχο και αδερφός του Εμμανουήλ, τη δημαρχία, που του την παρέδωσε στις 28 Οκτωβρίου 1924. Ακολούθησαν οι πρώτες δημοτικές εκλογές, στις 25 Οκτωβρίου 1925, από τις οποίες ανεδείχθη ο πρώτος αιρετός της Δήμαρχος της πόλης.
Ο Κωνσταντίνος Αλτιναλμάζης διετέλεσε αιρετός δήμαρχος επί τέσσερις συνεχείς δημοτικές περιόδους: 1925-29, 1929-33, 1933-37 και 1937-41. Ο υπόλοιπος χρόνος 1941-8, του αναγνωρίσθηκε ως συντάξιμος και έτσι η συνολική του υπηρεσία ήταν 22 έτη. Παρόλα αυτά το 1946, ανέλαβε και πάλι Δήμαρχος της πόλης, που τόσο αγάπησε και αγαπήθηκε.
Η τρίτη του τετραετία (1933-1937) στο Δήμο, συνέπεσε με δραματικά ιστορικά γεγονότα της χώρας μας. Η αποτυχία της βενιζελικής παράταξης στις εκλογές, η άνοδος της κυβέρνησης του Π.Τσαλδάρη, το αποτυχημένο κίνημα του Νικολάου Πλαστήρα, η απόπειρα δολοφονίας του Ελευθέριου Βενιζέλου και της γυναίκας του, η Επανάσταση του Βενιζέλου το 1935 και η καταστολή της, η καθαίρεση του Π.Τσαλδάρη, το Δημοψήφισμα και η επάνοδος του βασιλικού θεσμού και τέλος η δικτατορία του Μεταξά στις 4 Αυγούστου το 1936, ανέκοψαν τη δράση του Κωνσταντίνου Αλτιναλμάζη ως Δημάρχου της Αλεξανδρούπολης, και αφού είχε προσχωρήσει στο κίνημα του Βενιζέλου το 1935, συνελήφθη και καταδικάστηκε από το στρατοδικείο σε φυλάκιση. Παρόλα αυτά, με αφορμή την επίσκεψη του τότε βασιλιά Γεώργιου και του διαδόχου του Παύλο, το καλοκαίρι του 1936, στην Αλεξανδρούπολη, ο Κ.Αλτιναλμάζης, μετά και την προσφώνηση του βασιλιά Γεωργίου, ανέλαβε και πάλι τα καθήκοντα του ως Δήμαρχος της πόλης και συνέχισε το έργο του μέχρι και το 1937, όπου έληγε η θητεία του.
Μετά την απελευθέρωση της Αλεξανδρούπολης και όλης της χώρας και την ομαλοποίηση της καταστάσεως, ύστερα από τα τόσα τραγικά που επακολούθησαν στις 26 Ιανουαρίου το 1946, ο Κωνσταντίνος Αλτιναλμάζης, αφήνοντας την οικογένεια του στην Αθήνα, που ζούσε πλέον ως συνταξιούχος, επέστρεψε στην Αλεξανδρούπολη και ανέλαβε και πάλι τα καθήκοντά του ως Δήμαρχος της πόλης.